b'\n_START_ARTICLE_\nHayashi rice\n_START_PARAGRAPH_\nHayashi rice (\xe3\x83\x8f\xe3\x83\xa4\xe3\x82\xb7\xe3\x83\xa9\xe3\x82\xa4\xe3\x82\xb9 hayashi raisu) er en japansk ret best\xc3\xa5ende af oksek\xc3\xb8d og l\xc3\xb8g. Den tilberedes til en kraftig sovs, der indeholder r\xc3\xb8dvin eller tomatsovs, og spises sammen med ris. En lignende ret er karee, japansk curryris._NEWLINE_Der er forskellige bud p\xc3\xa5, hvor navnet stammer fra. En teori er, at retten blev opfundet af grundl\xc3\xa6ggeren af boghandlerk\xc3\xa6den Maruzen, Yuteki Hayashi (\xe6\x97\xa9\xe7\x9f\xa2\xe4\xbb\x95 \xe6\x9c\x89\xe7\x9a\x84), og opkaldt efter ham.'